Miks oli vaja neid kolme karglejat kena Getterit segama läkitada, ei saanud aru mina ega ka tuntud Eurovisioni-gurud Olavi Pihlamägi ja Heimar Lenk. Heimaril on õigus veel teiseski küsimuses: miks läks Eesti Euroopa hääli püüdma Ameerikat ülistava lauluga? "Rockefeller Street" on imelik  pealkiri. Rockefelleri tänavat pole laulu autori Sven Lõhmuse sõnul olemas. Paratamatult seostub pealkiri aga sellega, mis oli päriselt olemas - Ameerika naftamagnaadi John D. Rockefelleriga, kes rohkem kui sajandi eest sai maailma rikkaimaks meheks. Siiski on Heimar eksinud, kui väidab, et meie laulul Euroopaga mingit seost polnud. Rockefeller oli nimelt poolenisti saksa päritolu. Võib-olla ei hammustanud harimatu Euroopa seda udupeent allteksti lihtsalt läbi?